paragraph_text: Bahnari su jedno od tridesetak plemena bahnarske porodice rasipanih po planinama Vijetnama, Kambodže i Laosa. Svi oni pripadaju široj porodici Mon-Khmer. Trgovina sa susjednim narodima Čam i Anamitima odvijala se stoljećima, tako da im je tradicionalno rukotvorstvo oskudno. Ipak, oni su poznati po stočarstvu i hortikulturi, uzgajaju kukuruz, slatki krumpir, proso, konoplju, duhan i druge kulture. Grobovi Bahnara natkriveni su malenim funeralnim kućicama, preko kojih stavljaju pokojnikove stvari, a okružen je s 4 drvena stupa. Na vrhu se nalaze rezbarije ljudi i majmuna koji štite tijelo pokojnika. Čitavo selo sudjeluje na funeralijama puna 3 dana, obredno će se žrtvovati vodeni bivol, a njegovim mesom nahranit će se selo. - Glava vodenog bivola bit će odrezana i obješena iznad groba, dok će se papci iste životinje položiti na četiri ugla groba.